

OGRES NOVADA PAŠVALDĪBA

Reģ.Nr.90000024455, Brīvības iela 33, Ogre, Ogres nov., LV-5001

tālrunis 65071160, e-pasts: ogredome@ogresnovads.lv, www.ogresnovads.lv

PAŠVALDĪBAS DOMES SĒDES PROTOKOLA IZRAKSTS

|  |  |  |
| --- | --- | --- |
| Ogrē, Brīvības ielā 33 | **Nr.16** | 2024. gada 31. oktobrī |

**25.**

**Par projekta “Ēku siltumapgādes vieda vadība” pieteikuma iesniegšanas atbalstīšanu un projekta līdzfinansējuma nodrošināšanu**

2023. gada 30. jūnijā stājās spēkā Ministru kabineta 2023. gada 27. jūnija noteikumi Nr. 350 “Eiropas Savienības kohēzijas politikas programmas 2021.–2027. gadam 5.1.1. specifiskā atbalsta mērķa "Vietējās teritorijas integrētās sociālās, ekonomiskās un vides attīstības un kultūras mantojuma, tūrisma un drošības veicināšana pilsētu funkcionālajās teritorijās" 5.1.1.4. pasākuma "Viedās pašvaldības" īstenošanas noteikumi”. Šajos noteikumos minētā pasākuma mērķis ir veicināt viedo pašvaldību attīstību, ieviešot viedus risinājumus pašvaldību autonomo funkciju un no tām izrietošu pārvaldes uzdevumu izpildes nodrošināšanā.

Vidzemes plānošanas reģiona Attīstības programmā 2022.–2027. gadam ir iekļauts reģionālas nozīmes projekts “Ēku siltumapgādes vieda vadība”, atbilstoši prioritātei E1: Industriju pārveide, rīcības virzienam (RV  2) Industrijas, zinātnes un izglītības sadarbība. Projekta “Ēku siltumapgādes vieda vadība” mērķis ir radīt viedu ēku vadības sistēmu, kas uzkrāj datus, spēj tos analizēt un vadīt ēkā vienlaicīgi dažādas iekštelpu temperatūras pēc darbinieku un apmeklētāju telpu lietošanas paradumiem, kā arī energoresursu izmaksām, tādejādi sasniedzot vismaz 10% siltumenerģijas ietaupījumu (MWh). Galvenās projekta aktivitātes: viedas ēku vadības sistēmas izveide; platformas izveide ēku aprīkošana viedās vadīšanas sistēmas ieviešanai; projekta vadības nodrošināšana. Projektā iekļautas 9 Vidzemes pašvaldības, t.sk. Ogres novada pašvaldība. Gulbenes novada pašvaldība ir projekta iesniedzējs (vadošais partneris). Ogres novada pašvaldībā projektā “Ēku siltumapgādes vieda vadība” ir iekļāvusi sekojošus objektus:

1. Ogres pirmskolas izglītības iestāde “Cīrulītis”;
2. Ogres pirmsskolas izglītības iestāde “Zelta sietiņš”;
3. Ikšķiles vidusskola;
4. Ikšķiles Tautas nams;
5. Ķeguma Tautas nams;
6. Ķeguma pirmsskolas izglītības iestāde “Gaismiņa”.

Projekta ideja ir izskatīta Latvijas Zinātnes padomē, kura sniegusi apliecinājumu, ka projektā iekļautais tehnoloģiskais risinājums tiek vērtēts kā Latvijas mēroga inovācija. Projekta īstenošanas laiks ir līdz 2029. gada beigām.

Projekta kopējais attiecināmais finansējums ir līdz 2 436 000,00 EUR (divi miljoni četri simti trīsdesmit seši tūkstoši *euro*) tai skaitā ERAF finansējums 2 070 600,00 EUR (divi miljoni septiņdesmit tūkstoši seši simti *euro*), pašvaldību līdzfinansējums 365 400,00 EUR (trīs simti sešdesmit pieci tūkstoši četri simti *euro*).

Ogres novada pašvaldības projekta attiecināmo izmaksu daļa ir 422 708,96 EUR (četri simti divdesmit divi tūkstoši septiņi simti astoņi *euro* 96 centi) no tām ERAF 359 302,62 EUR (trīs simti piecdesmi deviņi tūkstoši trīs simti divi *euro* 62 centi) finansējums un 63 406,34 EUR (sešdesmit trīs tūkstoši četri simti seši *euro* 34 centi) pašvaldības līdzfinansējums. Gulbenes novada pašvaldība kā projekta īstenotājs nodrošina projekta pieteikuma un visa projekta vadību, iekļaujot projekta izmaksās iesaistītā personāla izmaksas. Ogres novada pašvaldības līdzfinansējums projekta vadīšanā ir 6 368,42 EUR (seši tūkstoši trīs simti sešdesmit astoņi *euro* 42 centi). Pēc projekta visu iepirkumu procedūru pabeigšanas projekta finansējuma summas var tikt precizētas.

Ievērojot iepriekš minēto un iepazīstoties ar Ogres novada pašvaldības centrālās administrācijas Attīstības un plānošanas nodaļas projektu vadītāja Aigara Zvirgzdiņa ziņojumu par nepieciešamību piešķirt finansējumu projektam, kā arī pamatojoties uz Pašvaldību likuma 10. panta pirmās daļas 21. punktu, kā arī 2023. gada 30. jūnijā Ministru kabineta 2023. gada 27. jūnija noteikumiem Nr. 350 “Eiropas Savienības kohēzijas politikas programmas 2021.–2027. gadam 5.1.1. specifiskā atbalsta mērķa "Vietējās teritorijas integrētās sociālās, ekonomiskās un vides attīstības un kultūras mantojuma, tūrisma un drošības veicināšana pilsētu funkcionālajās teritorijās" 5.1.1.4. pasākuma "Viedās pašvaldības" īstenošanas noteikumi”,

**balsojot: ar 22 balsīm "Par" (Andris Krauja, Artūrs Mangulis, Atvars Lakstīgala, Dace Māliņa, Dace Veiliņa, Daiga Brante, Dainis Širovs, Dzirkstīte Žindiga, Egils Helmanis, Gints Sīviņš, Ilmārs Zemnieks, Indulis Trapiņš, Jānis Iklāvs, Jānis Kaijaks, Jānis Siliņš, Kaspars Bramanis, Pāvels Kotāns, Raivis Ūzuls, Rūdolfs Kudļa, Santa Ločmele, Toms Āboltiņš, Valentīns Špēlis), "Pret" – nav, "Atturas" – nav, "Nepiedalās" – nav,**

Ogres novada pašvaldības dome **NOLEMJ:**

1. **Atbalstīt** Eiropas Savienības kohēzijas politikas programmas 2021.–2027. gadam 5.1.1.4. pasākuma "Viedās pašvaldības" projekta pieteikuma “Ēku siltumapgādes vieda vadība” izstrādi un iesniegšanu ierobežotās projektu iesniegumu atlases konkursā.
2. Projekta apstiprināšanas gadījumā nodrošināt projekta realizācijai nepieciešamo līdzfinansējumu līdz **69 744,76** EUR (sešdesmit deviņi tūkstoši septiņi simti četrdesmit četri *euro* 76 centi) apmērā Ogres novada pašvaldības 2025.–2029. gada budžetos. 2025. gada Ogres novada pašvaldības budžetā paredzēt **10 000,00** EUR (desmit tūkstoši *euro*) lielu līdzfinansējumu projektam.
3. Pilnvarot Ogres novada pašvaldības domes priekšsēdētāja vietnieku noslēgt sadarbības līgumu ar Gulbenes novada pašvaldību par Eiropas Savienības politikas programmas 2021. – 2027. gadam 5.1.1. specifiskā atbalsta mērķa “Vietējās teritorijas integrētās sociālās, ekonomiskās un vides attīstības un kultūras mantojuma, tūrisma un drošības veicināšana pilsētu funkcionālājās tertitorijās” 5.1.1.4. pasākuma “Viedās pašvaldības” projekta “Eku siltumapgādes vieda vadība” īstenošanu Gulbenes novada pašvaldībā un Ogres novada pašvaldībā.
4. Kontroli par lēmuma izpildi uzdot Ogres novada pašvaldības izpilddirektoram.

(Sēdes vadītāja,

domes priekšsēdētāja E. Helmaņa paraksts)